Na podlagi določb člena 43 Uredbe (EU) št. 1306/2013 so za leto 2017 prejemki, ki izhajajo iz finančnih popravkov na podlagi sklepov o potrditvi obračunov in skladnosti ter iz nepravilnosti, označeni kot namenski prejemki za financiranje odhodkov EKJS.

V poročilu so navedeni posodobljeni podatki o izvrševanju proračuna za leto 2017 za Evropski kmetijski jamstveni sklad (EKJS) za obdobje od 16. oktobra 2016 do 31. avgusta 2017. Preglednica v Prilogi primerja dejansko raven izvrševanja proračuna s predvidenim profilom odhodkov sistema zgodnjega opozarjanja, določenega v skladu s členom 28 Uredbe (EU) št. 1306/2013. V nadaljevanju je kratko pojasnilo nekaterih proračunskih členov, pri katerih se kažejo največje razlike med dejansko in pričakovano ravnijo izvrševanja proračuna za leto 2017.

Poraba sredstev za intervencije na kmetijskih trgih je bila višja od pričakovane, in sicer za 74,9 milijona EUR. Rezultat upoštevanja namenskih prejemkov v višini 400 milijonov EUR, dodeljenih shemi šolskega sadja in zelenjave, je premajhna poraba v višini 167,6 milijona EUR glede na ocenjeni profil odhodkov.

V Prilogi, ki prikazuje začasno izvrševanje proračuna za leto 2017 za obdobje do 31. avgusta 2017, pri odobritvah proračunskih sredstev za člene za sektor sadja in zelenjave ter za nevezana neposredna plačila niso upoštevani zgoraj navedeni namenski prejemki. Predstavljajo odobrena sredstva za te člene, ki znašajo 661,5 milijona EUR oziroma 33 191,8 milijona EUR.

Ob pripravi proračuna za leto 2017 so razpoložljivi namenski prejemki po ocenah Komisije znašali 2 732 milijonov EUR, zajemali pa so:

Komisija je v svojem predlogu za odobritve proračunskih sredstev EKJS za leto 2017 upoštevala skupne pričakovane namenske prejemke in za proračun 2017 zahtevala raven odobritev, izračunanih tako, da so bili ocenjeni namenski prejemki odšteti od ocenjenih potreb. Proračunski organ je sprejel proračun EKJS, v katerem je upošteval pričakovane namenske prejemke.

3.1.2.Proizvodi vinskega sektorja (+63,1 milijona EUR)

V zvezi s podpornimi programi v vinskem sektorju se dober tempo izvajanja, ki je bil ugotovljen v prejšnjih poročilih, nadaljuje. Vendar Komisija meni, da izvajanje v tem sektorju ne bo povzročilo prevelike porabe na koncu proračunskega leta.

3.1.3.Mleko in mlečni izdelki (–183,6 milijona EUR)

Pomemben dejavnik za raven izvrševanja v tem členu je izvedba izjemne izravnalne pomoči za živinorejske sektorje . Skupna sredstva v višini 350 milijonov EUR odobritev za to shemo pomoči so bila v proračunu predvidena pod postavko 05 02 12 99 – Drugi ukrepi (mleko in mlečni izdelki). Ker pa so se nekatere države članice odločile, da dodelijo del pomoči proizvajalcem v drugih živinorejskih sektorjih, je poraba sredstev iz tega člena nižja od zneska, predvidenega v proračunu. Komisija pozorno spremlja izvajanje te sheme.

Glede izvajanja te sheme izravnalne pomoči kot tudi sheme za zmanjšanje proizvodnje mleka (predvideni proračun znaša 150 milijonov EUR), da bi se zmanjšala poraba s strani držav članic, Komisija meni, da bi konec leta lahko prišlo do premajhne porabe.

3.1.4.Prašičje meso, jajca in perutninsko meso ter čebelarski in drugi živalski izdelki (+25,0 milijona EUR)

Prevelika poraba v primerjavi s profilom je predvsem posledica izjemne izravnalne pomoči, navedene v točki 3.1.3, pri čemer so odhodki za dodeljeno pomoč v sektorju prašičjega mesa zajeti v tem členu, medtem ko je celotni znesek proračunskih odobritev vnesen v členu 05 02 12 – Mleko in mlečni izdelki.

3.2.Neposredna plačila

Poraba odobritev za neposredna plačila je bila v primerjavi z vrednostmi profila porabe višja za 3 912,8 milijona EUR. Ob upoštevanju namenskih prejemkov, dodeljenih temu poglavju (glej tudi točko 2), je zaznati preveliko porabo v višini okrog 1 729,1 milijona EUR. Prehod s premajhne porabe, ki je bila zaznana v zadnjem poročilu, v prekoračitev, je zlasti posledica znatnega zneska odhodkov, ki so jih države članice prijavile za mesec junij 2017.

3.2.1.Nevezana neposredna plačila (+4 020,9 milijona EUR)

Poraba v primerjavi s proračunskimi odobritvami ni povsem značilna zaradi namenskih prejemkov za shemo osnovnega plačila (glej tudi točko 2). Ob upoštevanju namenskih prejemkov so plačila v višini 1 837,2 milijona EUR pred profilom izvrševanja (glej (*) opombo v Prilogi). Komisija pozorno spremlja izvajanje tega člena in trenutno meni, da bodo odobrena sredstva in razpoložljivi namenski prejemki zadostovali za kritje odhodkov za ta sektor.

3.2.2.Druga neposredna plačila (–108,1 milijona EUR)

Premajhna poraba za ta proračunski člen se v primerjavi s prejšnjimi poročili o zgodnjem opozarjanju zmanjšuje. Vendar je verjetno, da bo nekaj premajhne porabe do konca leta ostalo, predvsem zaradi napovedanega nezadostnega izvrševanja za shemo za male kmete.

4.Izvajanje namenskih prejemkov za EKJS

Preglednica v Prilogi prikazuje, da so zbrani namenski prejemki do konca avgusta 2017 znašali 1 184,2 milijona EUR, in sicer:

·prejemki iz naslova popravkov na podlagi sklepov o potrditvi obračunov in skladnosti v višini 1 073,8 milijona EUR,

·prejemki na podlagi nepravilnosti v višini 107,0 milijona EUR,

·nekaj preostalih prejemkov iz dajatve za mleko v višini 3,5 milijona EUR.

Nazadnje, namenski prejemki, preneseni iz leta 2016 v leto 2017, so znašali 1 304 milijonov EUR.

Namenski prejemki, ki so bili na razpolago 31. avgusta 2017 za financiranje odhodkov EKJS, so torej skupaj znašali 2 488,2 milijona EUR.